Mahometus Shīāʿ al-Sūdānī
Mahometus Shīāʿ al-Sūdānī Res apud Vicidata repertae: Nativitas: 1970; Bagdatum Patria: Iraca Mahometus Shīāʿ al-Sūdānī, litteris Arabicis محمد شياع السوداني (Bagdati anno 1970 natus) est politicus Iracae. Annum decimum agens necationem patris sui et quinque parentium ipse vidit quippe qui sodales factionis vocationis Islamicae(en) (Ḥizb ad-Daʿwa al-Islāmiyya) contra factionem resurrectionis Arabicae(en) (Ḥizb al-Ba‘th al-‘Arabī) Saddami Husseini militavissent. Alumnus est universitatis Bagdatensis. Gubernator provinciae Messenae(en) ab anno 2009 duos fere annos meruit. Minister ab iuribus humanis a die 21 Decembris 2010 ad 18 Octobris 2014 fuit, praeside Jalāl Ṭālabānī, primo ministro Nūrī al-Mālikī. Primus minister futurus mense Iulio 2022 a coordinatoribus (ita dictis) selectus est: ita die 27 Octobris 2022, iussu praesidis Abd al-Laṭīf Rašīd nuper electi, primus minister creatus est. Ministrum a rebus externis Fuʾād Ḥusain reconduxit.